Shalom!
Tere tulemast vaatama saadet "Avastades Piiblit - Baruch Korman"!
Loodetavasti veedate meiega selle järgneva pooltunni,
kus õpetaja, dr. Baruch, õpetab ja selgitab meile Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Üks härrasmees tuli hiljaaegu mu juurde ja küsis:
"Kas võiksite palun õpetada mulle, kuidas leida üles Jumala õnnistused?"
Mõelgem hetkeks.
Igaüks tahab olla õnnistatud Jumala poolt.
Probleem aga on selles,
et sageli see, mida me peame Jumala õnnistuseks,
on tegelikult hoopis me lihalik himu.
Me kuuleme sageli Jumala Sõna õpetajaid
rääkimas ususeemne külvamisest,
püüdes tegelikult saada selle kaudu teie raha.
Kui tahate olla õnnistatud, siis raha pole üldse võtmeteguriks.
Teate, mis see on? Sõnakuulelikkus.
Raamat, mida täna uurima hakkame,
õpetab meile, kuidas olla sõnakuulelik.
Seda eriti lõpuaegadel.
Las ma jagada teile üht väga olulist tõde, mis on järgmine:
kui tahate olla valmis lõpuaegadeks, peate hakkama valmistuma juba täna.
Ettevalmistus on üks olulisemaid aspekte,
et olla edukas.
Jumal on kutsunud meid olema edukad,
mis tähendab olla sõnakuulelikud Tema Sõnale.
Palun, et võtaksite oma Piiblid
ja vaataksite koos minuga Ilmutuse raamatusse.
Enamus teist eeldavasti teavad,
et raamatute nimed, mida Piiblis näeme,
olid nimed, mille naid said inimeste või traditsioonide poolt.
Nii oli Ilmutuse raamatu jaoks valdavalt kaks nime.
Algselt tunti seda kui Johannese nägemuse raamatuna.
Kuid isegi, et seal raamatus on palju erinevaid nägemusi,
on termin "ilmutus" siiski parem.
Nii peaksime endalt esimese asjana küsima:
mis ilmutust see Ilmutuse raamat endas kätkeb?
Või õigemini - kelle kohta sealne ilmutus käib?
Sest me näeme kohe raamatu esimesest salmist,
et tegu on ilmutusega Messiast, Jeshuast
ehk Jeesusest naatsaretlasest.
Tahan, et mõistaksite järgmist.
Tänapäeva inimesed on kuidagi väga arad
uurima Ilmutuse raamatut.
Nad arvavad, et see on segadust tekitav
ja võibki olla, kui te ei tunne prohvetlikke ettekuulutusi.
Me saame nägema läbi kogu Ilmutuse raamatu,
et Johannes koges inspiratsiooni kirjutada kõik nähtu üles.
Aga Jumal ilmutas neid asju kui prohveteeringuna.
Näeme mitmeid kordi,
kuidas Johannes võtab tükikesi sellest prohveteeringust
ja muudab neis ühte või teist osa,
sest Jumal Vaim juhtis teda seda tegema.
Mitte selleks, et muuta Jumala Sõna,
vaid selleks, et aidata meil mõista seda uut ilmutust.
Teine oluline aspekt Ilmutuse raamatu kohta on see,
et see on ilmutus Jeesusest endast.
Selleks, et öelda meile midagi.
Öelda, et paljud inimesed sattuvad lõpuajal segadusse,
kes Jeesus Kristus tegelikult on?
Põhjus, miks seda väidan, on järgmine.
Tänapäeva inimesed suhtuvad Jeesusesse
kui kellessegi tavalisse isikusse.
Meile meeldib mõelda Temast, kui oma sõbrast, abilisest ja Päästjast,
samas kui tegelikult peaksime nägema Teda oma Issandana.
Alles siis, kui alistame end sellele tõele,
hakkame ka küpsema, kasvama
ja olema need inimesed, kes Jumal tahab, et me oleks.
Nii et vaatame üheskoos Ilmutuse raamatu 1. peatükki,
kust me loeme:
"Jeesuse Kristuse ilmutus, mille Jumal temale on andnud"
See on äärmiselt oluline aspekt.
Me näeme, et Isa Jumal andis oma Pojale ilmutuse,
et nii sina kui mina mõistaks Jeesuse isikut ja tegusid.
On üks oluline kirjakoht, mille kaudu Paulus meid õpetab,
öeldes, et kogu kohtumõistmine on antud Poja kätte.
Kuigi meid on usu kaudu õigeksmõistetud,
mis on tänu Jumala armule,
on meil siiski oluline mõista, et kohtumõistmine -
Ilmutuse raamat ütleb seda väga selgelt -
et isegi usklikke ootab ees kohtumõistmine nende tegude üle.
Piiblis on öeldud, et Jumal saab mõistma kohut kõigi inimeste üle.
Nii nende, kes on päästetud ja lähevad taevariiki,
kui ka nende, kes ei lähe taevariiki.
Kõigi nende üle saab olema kohtumõistmine nende tegude üle.
Üks väga oluline tõde,
mida Piiblis kõigis prohvetite raamatutes näeme,
on see, et enne, kui Jumala kuningriik saab rajatud,
tuleb kohtumõistmise aeg.
Nii räägib Ilmutuse raamat ennekõike sellest,
kuidas olla valmis selleks kohtumõistmiseks
ja seda igas mõttes.
Taaskord Ilmutuse 1:1:
"Jeesuse Kristuse ilmutus, mille Jumal temale on andnud,
et ta näitaks" ja siit tuleb nüüd oluline tõde!
Et Ta näitaks kõigile midagi? Ei.
Üks asi, millega sageli kokku puutun, on see,
et kui me räägime Ilmutuse raamatust,
siis paljud ütlevad: "Ma ei taha seda raamatut uurida,
sest see on liiga segane ja raske, täis asju, millele ma ei taha mõelda.
Seal on kohtumõistmist, tagakiusu ja raskusi,
mistõttu mind ei huvita sellised asjad."
Kuid meil on oluline mõista seda esimest salmi.
See Jeesuse Kristuse ilmutus,
mille Jumal oma Ainusündinud Pojale andis,
on kellele?
Vaatame, mida siin öeldakse.
"...oma sulastele."
Järeldan sellest seda,
et kõik, kes huvituvad sellest raamatust,
on need samad inimesed, kes on huvitatud Jumala teenimisest.
Nii et enne, kui siit üldse edasi läheme,
peame küsima endilt ühe väga olulise küsimuse,
milleks on: "Olen ma üldse huvitatud Jumala teenimisest?
On see miski, mis mu südame kiiremini põksuma paneb?
Kas ma palun hommikul ärgates: "Jumal, õpeta ja juhata mind,
et võiksin teenida Sind ustavuses ja sõnakuulelikkuses."
Kui see kirjeldab sind,
mängib ka see Ilmutuse raamatu prohveteering
olulist rolli su jaoks.
Läheme edasi:
"...et ta näitaks oma sulastele, mis peatselt peab sündima."
Siin on kaks viisi, kuidas mõista millegi "peatset sündimist".
Esiteks peame me mõistma Jumala ajastuse olemust.
Matteuse 23. peatükis, mida sageli kasutan,
öeldakse midagi Jumala ajastuse kohta.
Jeesus räägib seal Iisraeliga ja ütleb juudi rahvale:
"Teie ei näe mind nüüdsest enam"
ehk ma ei naase rajama oma Kuningriiki enne,
kuniks te ei ütle: "Õnnistatud olgu, kes tuleb Issanda nimel!”
Mida see meile ütleb?
See ütleb, et Jeesuse tagasitulek...
Isegi, et Jumal teab täpselt, millal Ta tagasi tuleb,
sest Ta on Kõiketeadev.
Kuid siin on oluline mõista üht printsiipi.
Küsimus pole niivõrd selles, et me ootame kangesti Jumala taga,
kuniks Ta annab Jeesusele korralduse tulla.
Küsimus on pigem selles, et Jumal ootab meie, juutide, taga,
et me oleks selleks valmis.
Kuid tõde on see,
et Iisrael iseeneses ei saa selleks kunagi valmis.
See saab sündima tänu suurele juutide tagakiusule ja raskustele
nii Iisraelis kui väljaspool seda.
Ehk siis, kui Ilmutuse raamat räägib asjade "peatsest sündimisest",
siis üks viis, kuidas seda mõista, on see,
et Jumal on selleks valmis, võimeline ja soovib, et see sünniks.
Kuid selle sündimine sõltub meist.
Teine viis, kuidas seda mõista, on panna tähele sõna "peatselt".
See tähendab, et need asjad sünnivad määratud ajal ja väga ruttu.
Kui keegi pole selleks valmis,
ei jää tal ka enam aega end valmis seada.
Hea näide selle kohta on 10 neitsi lugu,
kellest viis neitsit olid rumalad ega varunud õli oma lampide jaoks.
Mis juhtus? Nad polnud valmis, kui Messias tuli.
Ettevalmistus on nii oluline olemaks ustav Jumalale.
Ehk siis, see kirjakoht ütleb meile, et me peame olema valmis.
Tegu on prohvetliku sõnaga ja seda on oluline tähele panna!
Tegu on prohvetliku sõnaga, milles peitub võti,
et ilmutada meile tõde lõpuaegade kohta,
et me võiks olla valmis ja teada, kuidas paluda.
Et me teaks, mis saab sündima
ja oleksime selleks palvemeeles valmis.
Las ma tuua ühe näite.
Üks mu hea sõber on treener,
kes laseb oma sportlastel teha ikka ja jälle ühte ja sama.
Miks?
Selleks, et kui võistlus läheb lahti,
siis ta sportlased,
kes on end treeninud ja valmistanud end ette selleks,
tulevad ka võistlusolukorraga loomupäraselt toime.
Kui nad poleks end korralikult ette valmistanud,
siis mänguga kaasnev pinge ja teadmatus
ei laseks neil ka õigesti reageerida.
Seetõttu me näemegi Piiblis,
kuidas nii Psalmid, prohvetite kirjad kui Uus Testament
rõhutavad prohvetliku sõnumi olulisust.
Nii et Jumal ütleb Ilmutuse 1:1,
et Ta tahab teha oma sulastele teatavaks,
mis on peatselt sündimas.
Ja lõpuks Ta ütleb: "Ta näitas seda,
läkitades oma ingli oma sulase Johannese juurde."
Mina usun, et iga aspekt Piiblis annab meile mingi ilmutuse.
See tähendab arusaamist ja tarkust, et mõista Jumala tõde.
Ma ei usu, et see on juhuslik,
et selle raamatu autor - see, kes need nägemused sai,
et tema nimi on Johannes.
Heebreakeelne väljend nimele Johannes on YôÉhānān.
YôÉhānān viitab Jumalale, kes on armuline,
aga võib viidata ka kellelegi, kes palub alandlikult Jumalat;
kes palub Jumalalt armu.
Mõtlete nüüd,
miks pidanuks Johannes seda tegema?
Miks pidanuks ta paluma Jumala armu?
Kas ta siis polnud juba päästetud?
Jah oli.
Aga meil on oluline mõista, et arm ainuüksi ei päästa inimest,
kuigi see on üks väga oluline osa Jumala armust.
Samas aga teame ka, et armu mõju me elus
õpetab meid ütlema ka "ei" jumalatutele asjadele, ebaõiglusele
ja lihalikele asjadele
ja ütlema "jah" Jumalale.
Kui arm on me elus aktiivne,
siis see õpetab meid kuuletuma Jumalale
ja ka reaalselt tegema seda.
Seetõttu antigi see ilmutus Johannesele ehk YôÉhānān'le.
Kuid läheme edasi 2. salmi juurde.
"...kes on tunnistanud Jumala sõna ning Jeesuse Kristuse tunnistust."
Me vaatame selle prohvetliku sõnumi
peatükkide-, salmide- ja sõnade kaupa läbi,
sest kui me ei mõista seda selliselt nagu Jumal on seda meile ilmutanud,
jääme me ilma suurest osast piibellikust tõest.
Ilmutuse raamat aga on kirjutatud meile selleks,
et olla õnnistatud Jumala poolt,
mistõttu tahame uurida välja, milles see õnnistus tõeliselt peitub.
Vaatame veelkord 2. salmi, mis käib Johannese kohta:
"...kes on tunnistanud Jumala sõna ning Jeesuse Kristuse tunnistust."
Tahan, et näeksite siin midagi.
Siin on üks ühendus
või nagu mulle meeldib öelda - pärilik suhe.
Siin on üks pärilik suhe
Jumala Sõna ehk Pühakirja ja Jeesuse tunnistuse vahel.
Mida see meile ütleb?
Vaadates evangeeliume,
näeme seal mitmeid kordi öeldavat, mida Jeesus, me Messias, tegi.
Ta tegi seda,
et "kõik läheks täide, mis on kirjutatud."
Ehk teisisõnu, paljuski kõik see, mida Jeesus ütles või tegi,
oli selleks, et Pühakiri läheks täide.
Me teame, et Jeesust ennast nimetatakse Jumala Sõnaks;
lihaks saanud Sõnaks.
Seega, mida me siin näeme, on see,
et mida paremini me mõistame Jumala Sõna,
seda paremini me ka mõistame Jeesuse isikut ja tegusid.
Rõhutaksin seda veelkord.
Üks Ilmutuse raamatu kui prohveteeringu eesmärke
on anda meile paremat arusaamist Jeesuse isikust ja identiteedist.
Mitte vaid sellest, et Ta on Jumala Poeg,
aga ka sellest, et Ta toob kohtumõistmise maailma üle.
Jeesus teeb seda.
Paljud mõtlevad Jeesusega seoses armule, andestusele ja halastusele.
Sellele, et Jeesus on nende sõber ja abimees;
et Tema ike on hea ja Tema koorem on kerge.
Kõik sellised lood.
Kuid kui me vaatame Piiblisse ja eriti Ilmutuse raamatusse,
siis me näeme Jeesuse puhul hoopis erinevat identiteeti.
Ehk teisisõnu - kogu maailm ja sh ka usklikud,
saavad olema väga üllatunud,
kuidas Jeesus ilmub ja mida seejärel tegema hakkab.
Läheme edasi:
"...Jeesuse Kristuse tunnistust, kõike, mida ta on näinud."
Ehk erinevad nägemused, mida Johannes nägi.
Läheme edasi 3. salmi juurde.
Mainisin seda juba põgusalt, kui rääkisin õnnistusest.
Paljud inimesed peavad õnnistuseks materiaalseid asju, mida me tahame.
Jah, osasid neid asju me ka vajame, aga enamust neid siiski tahame.
Miks ma nii ütlen?
Kui vaadata Matteuse 6. peatükki,
siis seal on öeldud,
et peaksime otsima esmalt Jumala riiki ja Tema õigust
ja siis seda kõike antakse meile pealegi.
Mis asju? Eluks vajalikke asju.
See juba on õnnistus, kui omame elus kõike, mida vajame.
Kuid Ilmutuse raamatus on öeldud midagi enamatki veel.
Miks?
Ilmutuse 1:3: "Õnnis on see, kes loeb,
ning need, kes kuulavad neid ennustuse sõnu
ja hoiavad tallel, mis sellesse on kirjutatud,
sest aeg on lähedal."
Pange tähele - siin on kahel korral mainitud õnnistust.
"Õnnis on see, kes seda loeb."
Kui keegi küsib mu käest:
"Oskad sa öelda, kuidas saada õnnistatud?",
siis ma ütlen: "Uuri ja õpi tundma Piiblit."
Me ei pea seda ainuüksi lugema,
aga seal on ka öeldud, et peame seda kuulama,
mis omakorda viitab sõnakuulelikkusele.
Kuulmise ja sõnakuulelikkuse vahel on omavaheline ühendus.
Nii et kui tahad olla õnnistatud,
on Jumala Sõna tundmine õnnistuste põhialuseks su elus,
sest see seab meid Jumala tahte keskele.
See häälestab meid elama Jumalariigi elu
ja olema valmis kõigeks eesolevaks.
Usun, et näeme juba teatud prohvetlikke märke täitumas,
millest Piibel räägib.
See pole nii nagu mõned liberaalsemad õpetajad väidavad,
et Ilmutuse raamat räägib asjadest, mis on juba toimunud
ja seda valdavalt juba 2000 aastat tagasi,
kui teine tempel sai hävitatud.
See pole nii.
Ilmutuse raamat räägib täiega tulevikust
ja sellest, mis saab sündima lõpuaegadel
nagu Piibel seda nimetab.
Vaatame salmi 4: "Johannes (kirjutab) seitsmele Aasia kogudusele"
Seegi rida ütleb meile midagi väga olulist.
Ilmutuse raamat on kirjutatud seitsmele...
Mida "7" tähistab?
Pühadust või ka pühitsust, mida nähakse eesmärgi kontekstis.
Pange tähele, et iga kogudus neist seitsmest
oli väljaspool Iisraeli.
Kuidas seda veel teistmoodi mõista?
Kõik need kogudused on pagenduses.
Lähen nüüd veidi asjadest ette, aga üks oluline asi veel -
nimel räägime mõne minuti pärast Jumala troonist.
Üks sagedamini esinevaid sõnu Ilmutuse raamatus
on "troon" ehk Jumala aujärg.
Ilmutuse raamat on väga lihtne,
rääkides kõrgel taevas olevast Jumala troonist,
mis tuleb siia maailma.
Jumal toob oma valitsuse ja kuningriigi siia paika siin.
Küsimus vaid on, kas me oleme valmis selleks?
Ja mitte ainult,
aga kas me ka elame ootusega saada sellest osa
ja tuua Jumala troon ning valitsus siia maailma.
Vaatame uuesti: "...seitsmele Aasia kogudusele:
Armu teile ja rahu"
Tegu on tavapärase väljendiga Piiblis.
"Armu ja rahu teile!"
Millest see räägib?
See räägib Jumala armust
ja "rahu" all Jumala tahte valitsemisest.
Sellest, et Jumala eesmärgid saaksid täidetud.
Nii tahan veelkord rõhutada, et arm ainuüksi ei päästa meid,
aga sel on ka teine eesmärk -
et Jumala tahe, eesmärgid ja igatsused
võiksid täituda me elus.
Seetõttu ka, vaadates sündmusi,
mis viivad meid praegusest ajast eelolevatesse aegadesse
ehk siinsest maailmast Jumalariiki,
siis nähes, mida kõike Jumal korda saadab,
võime leida sellest vaimulikus mõttes rohket tarkust ja taipamist
ja seda, mida muuta oma elus.
"...temalt, kes on ja kes oli ja kes tuleb"
See on ka oluline väljend,
sest tegu on idioomiga, mis räägib üleloomulikust Jumalast.
Jumalast, kes on üle kõige
ja kes pole millegagi piiratud ega seotud.
Mis te arvate, miks Johannes räägib siin Jumalast sellisel moel?
Sest olukorrad lähevad väga raskeks.
Olukorrad, kus kui meil poleks üleloomulikku Jumala abi,
me ei suudaks ka elada-käia Temaga.
Me ei suudaks elada elu, mida Ta kutsub meid elama.
Nii on siin Jumalat kirjeldatud üleloomulikuna ja üle kõigi ning kõige.
Ja kelle kaudu Ta räägib?
Seitsme vaimu kaudu, "kes on tema trooni ees".
Miks just seitse vaimu?
Taaskord - oleme juba rääkinud seitsmest kogudusest
ja nüüd siis ka seitse vaimu.
Millest see räägib?
Täiuslikkusest, pühadusest ja pühitsusest.
Näeme selle kõige põhjal,
et Jumal tahab liikuda neis kogudustes.
Me hakkame mõne nädala pärast uurima
Ilmutuse raamatu 2. ja 3. peatükki,
kus me näeme Jumala ilmutust konkreetselt neile 7'le kogudusele.
Need seitse kogudust on kui üldistav pilt kõigist usklikest.
See ei räägi erinevatest aegadest,
vaid sellest, mida usklikud peavad kuulma,
kui lõpuaeg läheneb.
Taaskord: "Armu teile ja rahu temalt, kes on ja kes oli ja kes tuleb,
ning seitsmelt vaimult, kes on tema trooni ees,
ning Jeesuselt Kristuselt, kes on ustav tunnistaja"
Kuid Ta pole ainult ustav tunnistaja,
sest me leiame Jeesuses ka ilmutuse Jumala tahte kohta.
Nähes, kuidas Jeesus käitus ja mida tegi ning õpetas,
saame võtta sellest eeskuju oma elu jaoks.
Me peame meeles pidama, et Jeesus, kellest Piibel räägib,
nimetades Teda Messiaks ja Jumala Pojaks,
on samas ka Inimese Poeg.
Tahaksin siinkohal peatuda hetkeks mõiste Inimese Poeg juures.
Muide, kui Jeesus rääkis iseendast,
siis kuigi Ta ei eitanud kunagi oma jumalikkust
ega seda, et Ta on Jumal meie keskel ja koos meiega,
siis ometi kasutas Ta üsna sageli väljendit Inimese Poeg.
Üks selle nime viiteid on, et Inimese Poeg on meile eeskujuks.
Mäletate, mida Paulus ütleb Filiplastele 2:7?
Seda, kuidas Jeesus loobus iseenese olust.
Samas see ei tähenda, et Ta lakkas olemast Jumal.
Kuid kõik, mida Jeesus ustavuses tegi ja täide viis,
oli tehtud sõltuvuses oma taevasest Isast,
nõnda nagu meiegi peame sõltuma oma taevasest Isast
ja Püha Vaimu abist,
et olla ustavad Jumalale.
Nii et: "...kes on ustav tunnistaja,
esikpoeg surnuist"
See väljend "esikpoeg" või ka esmasündinu
viitab kahele asjale.
See viitab ülemlikkusele
ehk sellele, et kõik, mida Jeesus tegi,
Ta tegi seda viisil, mis näitas meile, et Ta on üle kõigi asjade
ja täitis meie heaks täiuslikult Jumala tahet.
Kui siin öeldakse, et Ta on "esikpoeg surnuist",
siis need "surnud" oleme meie.
Ja mida Ta tegi?
See väljend "esiklaps" või "esmasündinu"
on võrdeline ühe väga olulise pühaga.
Võime lugeda sellest 3 Moosese 23. peatükist.
Seal on juttu hapnemate leibadest keset seitset päeva
ehk jutt käib uudsevilja pühast.
Uudsevilja püha võib pidada ka surnuist ülestõusmiseks,
sest just sel päeval tõusis Jeesus surnuist.
Ja mida Ta tegi?
Ta maksis hinna meie pääste eest.
Kui Jeesus suri ristil, maksis Ta hinna ja seda täienisti.
Kuid Tema ülestõusmine on Jumala tunnistus.
Miks ma seda ütlen?
Sest me loeme ikka ja jälle Piiblist, kuidas Jumal äratas Ta surnuist,
mis tähendab seda,
et kuigi Jeesusel oli endal vägi nii anda kui võtta tagasi oma elu,
ei teinud Ta seda mitte.
Ta alistus surmale
ja Isa Jumal oli see, kes Ta surnuist üles äratas.
Miks see nii oluline on?
Sest see on kui Jumala heakskiitev pitser,
et see, mida Jeesus tegi, oli täiuslikult aktsepteeritav.
Miks see aga meile nii oluline on?
Sest Ta ostis meile läbi oma surma võidu.
Sõna "esikpoeg" on seotud surnuist ülestõusmisega.
Ülestõusmine aga omakorda
on seotud Jumala kuningriigi ja ka võiduga.
Vaatame veelkord salmi 3:
"Esikpoeg surnuist ja maa kuningate valitseja."
See räägibki Jeesuse ülemlikkusest üle kõigi asjade.
Miks mainitakse siin valitsemist kõigi maa kuningate üle?
Sest nad olid valitsejad, aga Jeesus on ülim valitseja.
Küsimus, mida endalt küsida, enne, kui üldse edasi läheme, on:
kas me tahame, et Jeesus valitseks ka meie elus?
Paljud inimesed tahavad saada osa vaid pääste hüvedest,
aga nad ei mõtle sellele, mis on nende osa.
Seega, kas te tahate, et Jeesus valitseks ka teie elus?
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas